stanford-oval/wikipedia huggingface dataset:
เบราน์ชไวค์
บุคคลสำคัญจากเมือง

บุคคลสำคัญที่เกิดในเมืองเบราน์ชไวค์คนหนึ่งที่มีชื่อเสียงมากคือ คาร์ล ฟรีดริช เกาส์ (1777–1855) นักคณิตศาสตร์ที่ได้รับการขนานนามว่าเป็น "เจ้าชายแห่งคณิตศาสตร์" และนักคณิตศาสตร์อีกท่านที่เกิดในยุคหลังคือ ริชาร์ด เดเดคินด์ (1831–1916) นักเขียนคนสำคัญได้แก่ แอร์นสท์ เอากุสท์ คลิงเงอมันน์ และริการ์ดา ฮูค (1864–1947) นักแสดง กุสตาฟ คนุท นักการทูตและนักการเมือง กึนเทอร์ เกาส์ (1929–2004) และวิลเฮล์ม บรัคเคอ (1842–1880) ผู้ร่วมก่อตั้งพรรคการเมือง Sozialdemokratische Arbeiterpartei  (SDAP) ซึ่งเป็นพรรคดังเดิมของพรรคประชาธิปไตยสังคมแห่งเยอรมนี (SPD) ในปัจจุบัน สถาปนิก คาร์ล เทโอดอร์ อ็อทเมอร์ นักล่องบอลลูน วิลเฮลมีเนอ ไรช์อาร์ด (1788–1848) นักประพันธ์เพลงและนักดนตรี ลูอีส สพอร์ (1784–1859) นักประพันธ์เพลง นอร์แบร์ท ชุลท์เซอ (1911–2002) สำหรับบุคคลที่มีชื่อเสียงในยุคปัจจุบัน เช่น นักบาสเกตบอลเอ็นบีเอ เดนนิส ชเรอเดอร์ กรรมการตัดสินฟุตบอล ฟลอเรียน เมเยอร์
สำหรับบุคคลสำคัญที่ไม่ได้เกิดในเบราน์ชไวค์ แต่เคยใช้ชีวิตในเมืองหรือมีส่วนเกี่ยวข้องทางใดทางหนึ่ง ได้แก่ ไฮน์ริชที่ 12 ดยุกแห่งบาวาเรีย (มีชีวิตในช่วงคริสต์ศตวรรษที่ 12) ทิลล์ ออยเลนชปีเกล บุคคลในตำนานผู้สร้างความขบขันพอใจให้กับผู้คนทั่วไป นักการปฏิรูปศาสนา โยฮันเนส บูเกินฮาเกิน (1485–1558) นักภาษาศาสตร์และกวี ฮอฟมัน ฟอน ฟัลเลอร์สเลเบิน (1798–1874) ผู้ประพันธ์เพลงชาติเยอรมนี ดัสลีดแดร์ดอยท์เชิน
เมืองพี่น้อง

เบราน์ชไวค์มีเมืองพี่น้อง ดังนี้
บันดุง อินโดนีเซีย (ตั้งแต่ ค.ศ. 1960)
นีม ฝรั่งเศส (ตั้งแต่ ค.ศ. 1962)
บาธ สหราชอาณาจักร (ตั้งแต่ ค.ศ. 1971)
Sousse ตูนีเซีย (ตั้งแต่ ค.ศ. 1980)
Kiryat Tiv'on อิสราเอล (ตั้งแต่ ค.ศ. 1985/86)
มัคเดอบวร์ค เยอรมนี (ตั้งแต่ ค.ศ. 1987)
คาซาน รัสเซีย (ตั้งแต่ ค.ศ. 1988)
โอมาฮา สหรัฐอเมริกา (ตั้งแต่ ค.ศ. 1992)
จูไห่ สาธารณรัฐประชาชนจีน (ตั้งแต่ ค.ศ. 2011)
ดูเพิ่ม

ดัชชีเบราน์ชไวค์-ลือเนบูร์ก
ไอน์ทรัคท์เบราน์ชไวค์
แหล่งข้อมูลอื่น

เว็บไซต์อย่างเป็นทางการ
| ด ค กเมืองในประเทศเยอรมนี |
| --- | --- |
1,000,000+ คน:  โคโลญ  เบอร์ลิน  มิวนิก  ฮัมบวร์ค 
500,000+ คน:  ชตุทการ์ท  ดอร์ทมุนท์  ดึสเซิลดอร์ฟ  เดรสเดิน  เนือร์นแบร์ค  เบรเมิน  ไลพ์ซิช  แฟรงก์เฟิร์ต  เอ็สเซิน  ฮันโนเฟอร์ 
200,000+ คน:  เก็ลเซินเคียร์เชิน  คีล  เค็มนิทซ์  เครเฟ็ลท์  คาลส์รูเออ  ดืสบวร์ค  บ็อน  บีเลอเฟ็ลท์  เบราน์ชไวค์  โบคุม  ไฟรบวร์คอิมไบรส์เกา  มัคเดอบวร์ค  มันไฮม์  มึนส์เทอร์  เมินเชินกลัทบัค  ไมนทซ์  ร็อสท็อค  ลือเบ็ค  วีสบาเดิน  วุพเพอร์ทาล  อาเคิน  เอาคส์บวร์ค  แอร์ฟวร์ท  โอเบอร์เฮาเซิน  ฮัลเลอ (ซาเลอ) 
100,000+ คน:  เกิททิงเงิน  ค็อทบุส  คัสเซิล  โคเบล็นทซ์  ซัลทซ์กิทเทอร์  ซาร์บรึคเคิน  ซีเกิน  โซลิงเงิน  ดาร์มชตัท  เทรียร์  น็อยส์  บ็อทร็อพ  เบรเมอร์ฮาเฟิน  แบร์กิชกลัทบัค  พ็อทซ์ดัม  พาเดอร์บอร์น  ฟอทซ์ไฮม์  เฟือร์ท  มืลไฮม์  เมอส์  เยนา  ร็อยท์ลิงเงิน  เร็คลิงเฮาเซิน  เร็มไชท์  เรเกินส์บวร์ค  ลูทวิชส์ฮาเฟิน  เลเวอร์คูเซิน  ว็อลฟส์บวร์ค  เวือทซ์บวร์ค  อ็อฟเฟินบัคอัมไมน์  อ็อลเดินบวร์ค  อ็อสนาบรึค  อิงก็อลชตัท  อุล์ม  แอร์ลังเงิน  ฮัม  ฮาเกิน  ฮิลเดิสไฮม์  แฮร์เนอ  ไฮล์บร็อน  ไฮเดิลแบร์ค 
อื่น ๆ:  ชวาบัค  บัมแบร์ค 
แม่น้ำโอเกอร์ขณะไหลผ่านสวนเบือร์เกอร์พาร์ก ทางทิศใต้ของเมืองเก่า
แผนที่เขตปกครองของเมืองเบราน์ชไวค์
สถานีรถไฟกลางเบราน์ชไวค์
ระบบขนส่งมวลชนภายในเมือง (รถรางสาย M1)
Burgplatz
(ซ้าย) Burg Dankwarderode
(กลางฉากหลัง) ศาลากลางเมือง
(กลางฉากหน้า) Burglöwe
(ขวา) Braunschweiger Dom
Altstadtmarkt
(กลาง) ศาลากลางเมืองเก่า
(ขวา) Stechinelli-Haus
คาร์ล ฟรีดริช เกาส์
ริการ์ดา ฮูค
เอดูอาร์ท เชินเฟ็ลท์

เอดูอาร์ท เชินเฟ็ลท์
เอดูอาร์ท เชินเฟ็ลท์ (เยอรมัน: Eduard Schönfeld; 22 ธันวาคม 1828 – 1 มีนาคม 1891) เป็นนักดาราศาสตร์ชาวเยอรมัน เป็นที่รู้จักในฐานะที่เป็นผู้ช่วยของฟรีดริช วิลเฮ็ล์ม อาร์เกลันเดอร์ ผู้สร้าง บ็อนเนอร์ดวร์ชมุสเทอรุง ซึ่งเป็นสารบัญแฟ้มดาวฤกษ์สมัยใหม่เล่มแรก เขาได้สังเกตวัตถุท้องฟ้ามากมาย และหลังจากที่อาร์เกลันเดอร์เสียชีวิตไปแล้วเขาก็ยังได้ต่อเติม บ็อนเนอร์ดวร์ชมุสเทอรุง ต่ออีก
เชินเฟ็ลท์เกิดในฮิลท์บวร์คเฮาเซินในซัคเซิน-ไมนิงเงิน (ปัจจุบันคือรัฐทือริงเงิน) แม้ว่าเขาจะสนใจดาราศาสตร์แต่เขาก็เรียนสถาปัตยกรรมในฮันโนเฟอร์และคัสเซิลตามความประสงค์ของบิดา ในปี 1849 เมื่อเขาเรียนวิชาเคมีกับโรแบร์ท บุนเซิน ที่มหาวิทยาลัยมาร์บวร์ค เขาจึงได้เรียนดาราศาสตร์ตามที่เขาปรารถนาอีกครั้ง
ในปี 1851 เชินเฟ็ลท์ได้มาหาอาร์เกลันเดอร์ที่หอดูดาวบ็อน และในปี 1853 เขารับตำแหน่งผู้ช่วย ในปีต่อมาเขาเขียนศาสตรนิพนธ์ Nova elementa Thetidis และได้รับปริญญาที่หอดูดาวบ็อน เขาได้มีส่วนสำคัญในการจัดทำ บ็อนเนอร์ดวร์ชมุสเทอรุง และวิจัยดาวแปรแสง ตั้งแต่ปี 1859 เขาเป็นอาจารย์ที่มหาวิทยาลัยบ็อนอยู่ระยะหนึ่งก่อนที่จะมาเป็นผู้อำนวยการหอดูดาวมันไฮม์ซึ่งเป็นหอดูดาวที่มีแต่อุปกรณ์แบบเก่า แต่ก็มีการสังเกตการณ์เนบิวลา หลังจากอาร์เกลันเดอร์ถึงแก่กรรมในปี 1975 เชิงเฟ็ล์ทได้เข้ารับตำแหน่งผู้อำนวยการหอดูดาวบ็อน และพยายามแก้ไขและเพิ่มเติมดาวในซีกฟ้าใต้ลงใน บ็อนเนอร์ดวร์ชมุสเทอรุง และได้รับการตีพิมพ์ในฉบับที่ 8 ฉบับแก้ไขในปี 1886
เชินเฟ็ลท์กลายเป็นสมาชิกของสมาคมดาราศาสตร์เยอรมันซึ่งก่อตั้งขึ้นในปี 1863 และเป็นสมาชิกของสภาจนถึงปี 1869 ในปี 1878 เขาได้กลายเป็นสมาชิกต่างชาติของสมาคมดาราศาสตร์หลวง
อภิธานศัพท์ในอีวานเกเลียน

ข้อมูลนี้เป็นส่วนหนึ่งของเรื่อง อีวานเกเลียน
องค์กร > เซเลอ

เซเลอ (เยอรมัน: SEELE) เป็นองค์กรลับที่จัดตั้งขึ้นในเยอรมนีเมื่อสงครามโลกครั้งที่สองจบลง นำโดยคีล ลอเรนซ์ (Keel Lorenz) มีเป้าหมายเพื่อพัฒนามนุษย์ชาติไปสู่ความเป็นหนึ่งนิรันด์ เซเลอได้คอยอำนวยการให้เหตุการณ์ต่างๆเป็นไปตามคัมภีร์เดดซีที่ค้นพบก่อนหน้านี้ในบริเวณทะเลเดดซีของประเทศจอร์แดน เซเลอเป็นนายทุนคอยสนับสนุนโครงการต่างๆของประเทศอภิมหาอำนาจตลอดจนสหประชาชาติ และในที่สุดก็มีอำนาจและอิทธิพลเหนือสหประชาชาติและประเทศอื่นๆเซเลอมองว่า การที่ลิลิธได้หยั่งรากอารยธรรมบนดาวโลกนั้นเป็นสิ่งที่ผิด และเผ่าพันธุ์เทวทูตซึ่งเป็นบุตรแห่งพระเจ้าคือผู้มีสิทธิ์โดยชอบธรรมในการหยั่งราก
เพื่อหลีกหนีความตาย สมาชิกเซไล่ได้ละทิ้งกายเนื้อไปคงเหลือแต่ระบบที่จำลองมาจากสติและจิตวิญญาณของแต่สมาชิกละคน ซึ่งทำให้สามารถมีชีวิตได้ตลอดกาล
องค์กร > มาร์ดุค

สถาบันมาร์ดุค (อังกฤษ: Marduk Institute) ถูกอ้างว่าเป็นสถาบันที่ทำหน้าที่เสาะหาเด็กอายุต่ำกว่า 15 ปีแก่เนิร์ฟเพื่อเป็นนักบินของอีวา อย่างไรก็ตามสถาบันนี้ไม่มีอยู่จริง การสรรหานักบินทั้งหมดเสาะหาโดย ดร.อาคางิ รึสึโกะ หัวหน้าฝ่ายเทคนิคของเนิร์ฟสาขาญี่ปุ่น ในเนิร์ฟมีเพียง ผบ.อิคาริ และรองผบ.ฟุยุสึกิเท่านั้นที่รู้ความจริงข้อนี้
องค์กร > เนิร์ฟ

เดิมเป็นองค์กรที่ชื่อว่า เกเฮียร์น (เยอรมัน: Gehirn) ที่มีหน้าที่พัฒนาชีวจักรกล อีวาซีรีส์ และซุปเปอร์คอมพิวเตอร์ เมไจ ตลอดจนพัฒนาเมืองนีโอโตเกียว-3 และจีโอฟรอนท์ ขึ้นตรงต่อสหประชาชาติ มีอิคาริ เก็นโด เป็นผู้บัญชาการ  และ ดร. อาคางิ ริสึโกะ เป็นหัวหน้าฝ่ายเทคนิค ต่อมาในปี 2002 ศาสตราจารย์ โคโซ ฟุยูสึกิ เข้ามาดำรงตำแหน่งเป็นรองผู้บัญชาการ
ภายหลังการก่อสร้างในจีโอฟรอนซ์ทั้งหมดสิ้นสุดลง เกเฮียร์นก็ถูกเปลี่ยนชื่อเป็น เนิร์ฟ (NERV) ในปี 2010 และเจ้าหน้าที่ทั้งหมดเริ่มเข้าไปทำงานในจีโอฟรอนซ์อันเป็นสำนักงานใหญ่ของเนิร์ฟ นอกจากเนิร์ฟสำนักงานใหญ่แล้ว เนิร์ฟมีสาขาอีก 3 แห่งด้วยกันคือ:
NERV-01 ตั้งอยู่ในรัฐแมสซาชูเซตส์ สหรัฐอเมริกา เป็นสถานที่ที่อีวา-03 ถูกสร้างขึ้นมา
NERV-02 ตั้งอยู่ในรัฐเนวาดา สหรัฐอเมริกา เนิร์ฟสาขานี้ได้อันตรธานหายไปเมื่อมีการทดสอบการจ่ายพลังงานจาก S² Engine ให้แก่ อีวา-04
NERV-03 ตั้งอยู่ในประเทศเยอรมนี เป็นสถานที่ที่อีวา-02 ถูกสร้างขึ้นมา และเป็นสถานที่ที่ใช้วิจัย S² Engine จากคอร์ของเทวทูตตนที่สี่ แชมเชล
องค์กร > เนิร์ฟ > ทบวงข่าวกรองความมั่นคงเนิร์ฟ

ทบวงข่าวกรองความมั่นคงเนิร์ฟ (Nerv Department of Security Intelligence) เป็นหน่วยงานของเนิร์ฟที่ปรากฏในภาคโทรทัศน์ รับผิดชอบการรวบรวมข้อมูลข่าวกรอง สืบสวนด้านความมั่นคง รวมไปถึงการส่งสายลับคอยติดตามไพล็อตของอีวานเกเลียน แม้จะเป็นหน่วยงานของเนิร์ฟแต่ก็ไม่ได้ภักดีกับเนิร์ฟเสมอไป ดูเหมือนองค์กรนี้ทำงานอย่างมีแรงจูงใจเป็นของตนเอง เนื่องจากบางครั้ง องค์กรนี้ก็ทำเป็นไม่รู้ไม่เห็นหรือปล่อยให้เกิดเหตุการณ์สุ่มเสี่ยงต่อเนิร์ฟขึ้น อาทิ การปล่อยให้คาจิลักพาตัวศาสตราจารย์ฟุยูสึกิ, การละสายตาจากอาสึกะเป็นเวลากว่าหนึ่งสับดาห์จนเธอเกือบจะฆ่าตัวตาย
องค์กร > สหประชาชาติ

ภายหลังเซคัลด์อิมแพกในปี 2000 ภัยธรรมชาติและความวุ่นวายที่เกิดขึ้นทั่วโลก เป็นข้ออ้างให้สหประชาชาติที่มีเซเลออยู่เบื้องหลัง อ้างถึงความจำเป็นที่สหประชาชาติต้องมีกองกำลังทหารเป็นของตัวเอง และในที่สุดกองทัพสหประชาชาติก็เกิดขึ้น
องค์กร > สหประชาชาติ > IPEA

ทบวงโครงการอีวานเกเลียนระหว่างประเทศ (International Project Evangelion Agency) หรือเรียกอย่างย่อว่า IPEA ปรากฏในภาครีบิวด์ เป็นองค์กรปริศนาที่อยู่ในเขตอำนาจของสหประชาชาติ มีการดำเนินงานที่เป็นอิสระจากเนิร์ฟ หน่วยงานนี้รับผิดชอบการนำอีวา-02 ไปเก็บรักษาไว้ภายใต้ข้อตกลงตามสนธิสัญญาวาติกัน หน้าจอตอนเดินเครื่อง อีวา-05 ปรากฏข้อมูลว่าระบบส่วนย่อยถูกผลิตขึ้นโดย IPEA
องค์กร > รัฐบาลญี่ปุ่น

รัฐบาลญี่ปุ่นเป็นองค์กรที่ไม่ได้ถูกเซเลอครอบงำโดยตรง แต่ปฏิบัติตามคำขอของสหประชาชาติในการร่วมมือกับเนิร์ฟในการกำจัดเทวทูต กองกำลังป้องกันตนเองญี่ปุ่นที่ขึ้นตรงต่อกระทรวงกลาโหม มีหน้าที่สนับสนุนในด้านกำลังพลและยุทโธปกรณ์ในการกำจัดเทวทูต ปืนไรเฟิลอานุภาพสูงที่ใช้ในการกำจัดเทวทูตตนที่ 5 รามิเอล ก็เป็นอาวุธที่พัฒนาโดยฝ่ายวิจัยของกองกำลังป้องกันตนเอง
อิมแพก

อิมแพก หมายถึง เหตุการณ์ที่รุนแรงพอที่จะก่อให้เกิดการล้างสรรพชีวิตบนโลก
| ชื่อเรียก | ปรากฏใน | วันอุบัติและสถานที่ | รายละเอียด | กุญแจ ประตูแห่งกัฟ |
| --- | --- | --- | --- | --- |
| 1st impact   เฟิร์สอิมแพก | มังงะ   อนิเมะโทรทัศน์   รีบิวด์ออฟอีวานเกเลียน | 4 พันล้านปีก่อน  ดาวโลก | ดวงจันทร์สีดำที่ภายในบรรจุไข่ลิลิธพุ่งเข้าชนโลก | ไม่เกิดประตูแห่งกัฟ |
| 2nd impact   เซคันด์อิมแพก | มังงะ   อนิเมะโทรทัศน์   รีบิวด์ออฟอีวานเกเลียน | 13 กันยายน ค.ศ. 2000   ทวีปแอนตาร์กติกา | S² Engine ที่ติดตั้งกับอาดัมได้ปลุกอาดัมและทำให้ร่างอาดัมปล่อยสนามพลังปฏิภาคเอที (Anti A.T. field) ออกมา ซึ่งไปสลายร่างกายและวิญญาณของนักวิจัยในที่ทดลองไปรวมกับอาดัม ประตูแห่งกัฟเปิดขึ้น นักวิจัยที่เหลือรอดได้ยิงหอกลองกินุสใส่ร่างอาดัม จน S² Engine จ่ายพลังงานมากเกินจนร่างกายอาดัมระเบิดอย่างรุนแรง วิญญาณและร่างอาดัมแยกออกจากกัน และร่างกลายสภาพเป็นตัวอ่อน ประตูแห่งกัฟหยุดการขยายตัวแต่ก็ไม่ได้ปิดตัวลง | อาดัม |
| 3rd impact   เธิร์ดอิมแพก | อนิเมะโทรทัศน์   ปัจฉิมภาค | 1 มกราคม ค.ศ. 2016   ดาวโลก | เรย์ที่รับอาดัมเข้ามาแล้วไปรวมร่างกับลิลิธกลายเป็นพระเจ้า ร่างเรย์ลิลิธปลดปล่อยสนามพลังปฏิภาคเอที ทำให้ทุกคนบนโลกกลายเป็น L.C.L ในขณะที่อีวา-01 ถูกใช้เป็นแกนในการทำพิธีกรรมเพื่อเปิดประตูแห่งกัฟ อิมแพกครั้งนี้เป็นการชำระล้างโลกที่สมบูรณ์ที่สุด | อีวา-01   โดยพิธีกรรม |
| Near 3rd impact   เนีรย์เธิร์ดอิมแพก | รีบิวด์ออฟอีวานเกเลียน (2.0) | ค.ศ. 2018   ในจีโอฟร้อนท์ | ชินจิพยายามนำอีวา-01 ก้าวข้ามขีดจำกัดเข้าช่วยเรย์ ออกจากคอร์ของเทวทูตตนที่ 10 ประตูแห่งกัฟเปิดขึ้นแต่ยังไม่สมบูรณ์ก็ถูกอีวามาร์ค-6 โดยคาโอรุ พุ่งหอกคาซิอุสมาหยุดยั้งไว้ | อีวา-01   โดย อิคาริ ชินจิ |
| 3rd impact  เธิร์ดอิมแพก | รีบิวด์ออฟอีวานเกเลียน | ค.ศ. 2018   เซ็นทรัลด็อกมา  | เกิดขึ้นภายหลัง Near 3rd impact ระหว่างที่ชินจิติดอยู่ใน อีวา-01 ผลลัพธ์ทำให้ผืนดินโลกกลายเป็นสีแดงฉาน รายละเอียดทั้งหมดจะปรากฏใน อีวานเกเลียน 4.0 | อีวา-01 |
| 4th impact  โฟร์ธอิมแพก | รีบิวด์ออฟอีวานเกเลียน (3.0) | ค.ศ. 2032   เหนือจีโอฟร้อนท์ | ชินจิที่ดึงหอกลองกินุสทั้งสองเล่มออกจากศพของลิลิธและอีวา มาร์ก-06 เป็นการปลดปล่อยเทวทูตตนที่ 12 ทำให้คาโอรุเป็นเทวทูตตนที่ 13 ก่อนที่ต่อมาเทวทูตตนที่ 12 จะสังเวยตัวเองแก่อีวา-13 ทำให้เกิดการตื่นขึ้นและวิวัฒนาการไปสู่พระเจ้า อย่างไรก็ตามประตูแห่งกัฟถูกปิดลงเมื่อคาโอรุตายและชินจิถูกช่วยออกมาจากอีวา-13 | อีวา-13   โดย นางิสะ คาโอรุ   และ อิคาริ ชินจิ |
ชีวจักรกลอีวานเกเลียน

เป็นหุ่นรบที่องค์การเนิร์ฟสร้างขึ้นเพื่อใช้ในการต่อสู้กับเทวทูติที่คาดว่าจะมาโจมตีมนุษย์ ถึงภายนอกจะดูเป็นหุ่นยนต์แต่ความจริงภายในมีลักษณะของสิ่งมีชีวิตที่คล้ายมนุษย์มากกว่า มีเลือด ลำไส้ กล้ามเนื้อต่างๆโดยถูก " เกราะ " ปกปิดไว้เพื่อควบคุม หุ่นรบนี้จะใช้พลังขับเคลื่อนจากไฟฟ้าโดยเชื่อมต่อจากสายเคเบิลเข้าสู่ตัว หุ่น หากสายไฟขาดหุ่นจะเปลี่ยนเป็นใช้พลังงานของแบทเตอร์รี่ในตัวแทน โดยแบทเตอร์รี่นี้จะมีไฟฟ้าเพียงพอให้ระบบต่างๆทำงานได้ 16 ชั่วโมง แต่จะใช้ในกรณีรบได้เพียงไม่เกิน 5 นาทีเท่านั้น โดยหุ่นรบอีวานเกเลี่ยนมีเลขรุ่นที่ต่างกันไปอย่างเช่น เครื่อง 00 เป็นรุ่นต้นแบบ ลักษณะไม่ค่อยมีอะไรมากโดยมี เรย์ เป็นคนควบคุมอีวา เครื่อง 01 เป็นรุ่นทดสอบโดย ชินจิ อิคาริ เป็นคนควบคุม และ เครื่องตั้งแต่เครื่อง 02 เป็นต้นไปเป็นรุ่นใช้งานจริง
ชีวจักรกลอีวานเกเลียน > หมายเลข 00

อีวา-00 เป็นหุ่นตัวแรกที่เนิร์ฟผลิตขึ้นโดยโคลนนิ่งจาก " อาดัม " ที่เก็บได้จากขั้วโลกใต้ นักบินที่บังคับอีวา 00 คือ " อายานามิ เรย์ "
โดยไม่สามารถควบคุมได้มีอาการอาละวาดระหว่างการทดสอบบ่อยครั้ง
ชีวจักรกลอีวานเกเลียน > หมายเลข 01

อีวา-01 เป็นหุ่นตัวแรกที่ใช้ในการทดสอบเชื่อมต่อกับมนุษย์โดยทดสอบกับมนุษย์คนแรกยูอิ แม่ของชินจิและเกิดอุบัติเหตุกลายเป็นจิตวิญญาณของหุ่นไป
โดยต้นแบบใช้ลิลิธ จึงทำให้อีวา-01 ต่างจากหุ่นตัวอื่นๆ เพราะเป็นตัวเดียวที่สร้างมาจากลิลิทโดยตรงโดยใช้ท่อนร่างของลิลิทเองและเป็นอีวาที่ถูกสร้างโดย อิคาริ ยูอิคุณแม่ของชินจิ
นักบินประจำของอีวา-01 คือ อิคาริ ชินจิ
ชีวจักรกลอีวานเกเลียน > หมายเลข 02

อีวา-02 เป็นหุ่นตัวแรกที่ใช้สร้างขึ้นเพื่อการออกรบแบบเต็มกำลัง จึงมีอุปกรณ์การรบมากกว่าโดยมีต้นแบบมาจากอาดัมโดย อีวา-02สร้างขึ้นที่เยอรมัน โดยผู้รับผิดชอบก็คือ " โซริว เคียวโกะ แรงเล่ย์ " แม่ของอาสึกะนั่นเอง แต่เพราะการหมกมุ่นในการทดลองอย่างมากจนเป็นโรคประสาทและฆ่าตัวตายไป ด้วยความหมกมุ่นในตัวอีวา-02 และอาจจะคิดว่าหุ่นตัวนี้สร้างมาเพื่อให้ลูกตัวเองซึ่งก็คืออาสึกะขับเท่านั้น วิญญาณของเคียวโกะจึงได้ไปสิงสถิตย์อยู่ในอีวา-02 อาสึกะจึงสามารถขับหุ่นตัวนี้ได้
โดย อีวา-02 ออกรบครั้งแรกในการสู้กับเทวทูตตัวที่ 6 โดยสร้างปาฏิหาริย์ในการต่อสู้ เพราะปกติและจะไม่สามารถต่อสู้ในน้ำได้ แต่เพราะความร่วมมือของอาสึกะและชินจิทำให้อีวา-02 สามารถขยับได้ทำให้แผนการครั้งนั้นสำเร็จ
ชีวจักรกลอีวานเกเลียน > หมายเลข 03

อีวา-03 สร้างขึ้นต่อจากอีวา-02 ผลิตขึ้นในอเมริกาแต่ถูกส่งมาประจำที่เนิร์ฟสาขาญี่ป่นเนื่องจากทางอเมริกา ผู้ผลิตนั้นเริ่มหวาดกลัวอันตรายของการผลิต เนื่องจากหุ่นอีกตัวคือ อีวา-04 ได้เกิดอุบัติเหตุทำให้มีผู้เสียชีวิตถึงสามหมื่นคน จึงได้ส่งมาให้ศูนย์ใหญ่คือที่ญี่ปุ่นรับผิดชอบไป โดยได้กำหนดตัวนักบินไว้คือ ซูซูฮาร่า โทจิ
แต่ขณะที่ขนส่ง หุ่นตัวนี้ได้สัมผัสกับเทวทูติที่แฝงตัวอยู่ในก้อนเมฆระหว่างทางจึงทำให้ถูก เทวทูติเข้าครอบงำไป ทำให้ระหว่างการทดลองได้อาละวาดจนศูนย์ทดลองพังพินาศ
อีวา-03 ออกรบครั้งแรกและเป็นการออกรบเพียงครั้งเดียว โดยถูกอีวา-01 จัดการทำลายเป็นชิ้นๆ
ส่วนในภาค 2.22 อาสึกะจะเป็นนักบินแทน ซึ่งก็ถูกอีวา-01 จัดการเช่นกัน จนทำให้อาสึกะบาดเจ็บและเสียดวงตาข้างซ้ายไป
ชีวจักรกลอีวานเกเลียน > หมายเลข 04

อีวา-04 ผลิตขึ้นในสหรัฐอเมริกา แต่ระหว่างการติดตั้งเครื่อง S2 ได้เกิดอุบัติเหตุทั้งจุดที่ทดสอบเครื่อง S2 และในรัศมี 89 กิโลเมตรถูกดูดกลืนหายไปใน Dirac's Sea ซึ่งมีข้อสันนิษฐานหลายข้อถึงสาเหตุของอุบัติเหตุครั้งนี้แต่ยังไม่สามารถ สรุปได้ว่าเกิดจากสาเหตุใดกันแน่คาดว่าอีวา-04 ไม่ได้ใช้ระบบนักบินบังคับ โดยจะใช้ระบบอัตโนมัติในการควบคุมแทน
ชีวจักรกลอีวานเกเลียน > หมายเลข 05-13

อีวา-05 ถึง 13 หรือว่าอีวาซีรีส์ ผลิตขึ้นตามสาขาของเนิร์ฟทั่วโลกอย่างเร่งด่วน เนื่องจากทางเซเลอเริ่มไม่ไว้วางใจในตัวของเก็นโดแล้ว จึงได้สั่งให้เร่งการผลิตขึ้น โดยใช้ข้ออ้างที่ว่าเสียหุ่นอีวา 00 ไป และกลัวว่าเทวทูตจะมาโจมตีหลายๆตัวพร้อมกัน
อีวาซีรีส์ใช้ระบบดัมมี่พลั๊กที่มา จากบุคลิกของคาโอรุบรรจุอยู่ และใช้ระบบพลังงาน S2 โดยไม่ต้องกังวลในเรื่องของแบตเตอร์รี่ในตัวว่าจะหมดลง และยังมีความสามารถในการซ่อมแซมตัวเองได้อีกด้วย การออกรบครั้งแรกอยู่ในภาค The End Of Evangelion โดยต่อสู้กับ อีวา-02 และเป็นฝ่ายชนะอีวา-02 ไป (โดยจริงแล้ว หากอีวาซีรีส์ไม่มีอุปกรณ์ S2 ถือว่า อีวา-02 ชนะขาดไปแล้วเช่นกัน)
อีวาซีรีส์มีส่วนสำคัญในพิธีกรรมของ การ Impact ด้วย โดยปลดเครื่อง S2 ในตัวออกจนเกิดสนามพลังปฏิภาคเอที คืนรูปร่างเดิมของจีโอฟร้อนท์ให้กลับสู่สภาพของไข่ของลิลิธ และยังปรับตัวเองให้เข้ากับเรย์ในการ Impact ด้วย
เมื่อชินจิล้มเลิกพิธีกรรม อีวาซีรีส์ก็กลายสภาพกลายเป็นหินและตกกลับสู่พื้นผิวโลก
ชีวจักรกลอีวานเกเลียน > Umbiliclal Cable

เป็นสายไฟที่เชื่อมพลังงานไฟฟ้าเข้าสู่ตัวของอีวาเวลาออกรบจะสามารถทำให้รบ ได้อย่างไม่จำกัดเวลา แต่หากสายไฟขาดอีวาจะใช้พลังงานในแบทเตอร์รี่ของตัวเองแทนโดยอัตโนมัติ สายไฟนี้มีอยู่ตามอาคารป้อมปราการทั่วไปเพื่อให้อีวามีความสะดวกในการใช้
สำหรับคำว่า Umbiliclal นั้นมาจาก " Umbiliclal Cord " ซึ่งก็คือสายรกที่เชื่อมระหว่างแม่กับลูกระหว่างอยู่ในครรภ์
ชีวจักรกลอีวานเกเลียน > L.C.L.

"Link Connection Liquid " เป็นของเหลวสีส้มที่อยู่ในเอนทรี่ พลั๊ก คุณสมบัติของ L.C.L นี้ก็คือสามารถให้ออกซิเจนแก่นักบินในเอนทรี่ พลั๊กได้ คิดแล้วก็เหมือนกับเป็นน้ำคร่ำในครรภ์นั่นเอง ถ้าพูดถึง L.C.L ในภาค The End Of Evangelion ของเหลว L.C.L ก็คือแหล่งกำเนิดชีวิตนั่นเอง
รายชื่อสัญญาณ > 601 Code

รหัสตัวเลขที่แสดงความหมายว่าไม่สามารถตรวจสอบได้ ปรากฏใน Episode ที่ 5 ริตสึโกะใช้คอมพิวเตอร์วิเคราะห์ซากเทวทูตตนที่ 4 ที่ชินจิจัดการ
รายชื่อสัญญาณ > 666 Protector

ระบบป้องกัน บีดานันแบบ B เป็นระบบป้องกันการ Hacking เมไจที่ริตสึโกะเขียนโปรแกรมขึ้นมา หลังจากที่เมไจของเนิร์ฟในญี่ปุ่นถูกเมไจจากเนิร์ฟสาขาอื่นๆจู่โจมในภาค The End Of Evangelion โดยสร้างกำแพงป้องกันไว้ 666 ชั้น
รายชื่อสัญญาณ > A - 17

ประกาศคำสั่งที่ออกโดยรัฐบาลญี่ปุ่นเพื่ออนุญาตให้เนิร์ฟทำการเก็บเทวทูติตัวที่ 8 (ใต้ลาวา) เพราะเนื่องจากอาจจะทำให้เกิดเหตุการณ์ 3rd Impact ได้ ประกาศนี้ยังได้ให้อำนาจแก่องค์การสหประชาชาติในการใช้ระเบิดไนโตรเจน (N2) ทำลายพื้นที่ที่ทำการเก้บเทวทูติด้วย หากเกิดการผิดพลาดระหว่างการจัดเก็บ
ศัพท์เทคนิคอื่น > พระเจ้า

เป็นศัพท์ที่ใช้เรียกเผ่าพันธุ์ทรงปัญญาเผ่าแรกในกาแล็กซี เป็นเผ่าพันธุ์ที่มีวิวิฒนาการและอารยธรรมก้าวหน้าถึงขีดสุด พวกเขาส่งเมล็ดพันธุ์แห่งชีวิตไปทั่วกาแล็กซีเพื่อให้กำเนิดชีวิตใหม่ ได้แก่เผ่าพันธุ์เทวทูตที่มีพละกำลังแต่ด้อยสติปัญญา กับเผ่าพันธุ์มนุษย์ที่มีสติปัญญาแต่ด้อยพละกำลัง
ศัพท์เทคนิคอื่น > เทวทูต

เป็นเผ่าพันธุ์ที่มีพละกำลังเทียมพระเจ้าแต่ด้อยสติปัญญา ที่มาของเทวทูตนั้นไม่เป็นที่แน่ชัด สมมติฐานที่น่าเชื่อถือที่สุดคืออาดัมได้ออกไข่เทวทูตเอาไว้ตั้งแต่หลายพันล้านปีที่แล้วแต่ยังไม่ได้มอบวิญญาณให้ เมื่อเกิดเซคัลด์อิมแพกไข่เหล่านี้จึงได้รับวิญญาณ บ้างก็เชื่อว่าเทวทูตเกิดจากชิ้นส่วนของร่างกายอาดัมที่ระเบิดออกในช่วงเซคัลด์อิมแพก
พฤติกรรมและจุดมุ่งหมายของเทวทูตก็ไม่เป็นที่แน่ชัด บางตนแค่พยายามกลับคืนสู่อาดัมเหมือนเป็นสัณชาติญาณ, บางตนพยายามเข้าหาลิลิธเพื่อรีเซตสรรพชีวิต, บางตนเหมือนไม่ได้คิดอะไรเลย, บางตนต้องการฟื้นคืนชีพอาดัมผู้ให้กำเนิด
ศัพท์เทคนิคอื่น > สนามพลังเอที

Absolute Terror Field บ้างเรียกกำแพงแห่งจิตใจ เป็นสนามพลังที่มีอยู่ในสิ่งมีชีวิตทั้งปวงในจักรวาล เพียงแต่อีวานเกเลียนและเทวทูตมีสนามพลังเอทีที่แข็งแกร่งมากจนสามารถป้อนกันการโจมตีทางกายภาพได้ อาวุธธรรมดาไม่สามารถทะลวงฝ่าสนามพลังของเทวทูตได้ สิ่งที่จะผ่าสนามพลังนี้ได้ก็คือสนามพลังเอทีที่แข็งแกร่งกว่าซึ่งสร้างโดยอีวานเกเลียน หอกลองกินุสที่สร้างโดยพระเจ้าเป็นอาวุธที่สามารถทะลวงสนามพลังเอทีทั้งหมดได้ สิ่งมีชีวิตไม่สามารถดำรงรูปกายได้หากไม่มีสนามพลังเอที และจะกลายสภาพไปเป็นกายระดับโมเลกุลที่เรียกว่า LCL
ศัพท์เทคนิคอื่น > ตึกสรรพาวุธ

ตึกสรรพาวุธ (Armament Building) เป็นกลุ่มตึกสูงของเมืองนีโอโตเกียว 3 ในตึกเหล่านี้จะเก็บอาวุธที่ใช้ทำการรบไว้ เช่น ปืนไรเฟิล รวมถึงสาย Umbilical Cable ที่ใช้ส่งไฟฟ้าไปสู่ตัวอีวาด้วย อาคารเหล่านี้ถูกสร้างขึ้นเพื่อเตรียมรับการโจมตีจากพวกเทวทูตโดยเฉพาะ
ศัพท์เทคนิคอื่น > ดวงจันทร์สีดำ

ดวงจันทร์สีดำ ปรากฏอยู่ในภาค The End Of Evangelion เมื่ออีวาซีรีส์เริ่มปล่อย S2 เกิดพลังมหาศาล ผืนดินถูกทำลายกลายเป็นพื้นที่กว้างคล้ายหลุมดำ (ซึ่งก็คือพื้นที่ที่สร้างจีโอฟร้อนท์นั่นเอง ที่เก็นโดบอกกับฟุยุสึกิตอนพาฟุยุสึกิลงไปครั้งแรก ว่าเป็นพื้นที่ที่ไม่ทราบว่าใครเป็นคนสร้างขึ้น ) ซึ่งพวกเซเลอเรียกว่าดวงจันทร์สีดำ เป็นไข่ของลิลิธ เป็นจุดกำเนิดของชีวิต ซึ่งเมื่อเริ่มพิธีกรรมเราก็จะเห็นเรย์กำลังปั้นก้อนกลมๆอยู่ซึ่งนั่นก็คือ Black Moon นั่นเอง
ศัพท์เทคนิคอื่น > เซ็นทรัลด็อกมา

Central Dogma แบ่งออกเป็นหลายชั้นหลายส่วน มีห้องทดลองอยู่มากมาย ศูนย์กลางของ Central Dogma คือที่เก็บระบบดัมมี่ ซึ่งอยู่ลึกจาก Geo front 2008 เมตร ศูนย์กลางที่ว่านี้ก็คือแกนรูปสมองขนาดใหญ่ที่ใช้ผลิตระบบดัมมี่นั่นเอง
ศัพท์เทคนิคอื่น > คอร์

ก้อนกลมๆที่อยู่บนตัวของเทวทูต เปรียบเสมือนแกนกลางหรือหัวใจของเทวทูต การจะกำจัดเทวทูตให้ตายจะต้องทำลายแกนกลางนี้ ซึ่ง อีวาทุกรุ่นก็มีแกนกลางสีแดงนี้เหมือนกัน
ศัพท์เทคนิคอื่น > ม้วนหนังสือเดดซี

ม้วนหนังสือเดดซี ถูกค้นพบเมื่อปีค.ศ. 1946 หนึ่งปีหลังสิ้นสุดสงครามโลกครั้งที่สอง เป็นคัมภีร์ที่เซเลอใช้พยากรณ์อนาคตของมนุษยชาติ
ศัพท์เทคนิคอื่น > ดัมมี่ปลั๊ก

มีลักษณะเหมือนกับเอนทรี่ พลั๊ก แต่ต่างกันที่ไม่มีนักบินอยู่ในนั้น ภายในจะบรรจุข้อมูลของนักบินหลอกๆไว้แล้วส่งสัญญาณไปให้อีวา โดยอีวาจะรู้สึกเหมือนว่ามีนักบินบังคับอยู่
ศัพท์เทคนิคอื่น > ดัมมี่ซิสเต็ม

ระบบดัมมี่ เกิดขึ้นเนื่องจากปัญหาขาดแคลนนักบินบังคับอีวา ทำให้ทางเนิร์ฟต้องเร่งหาทางแก้ปัญหา หากเกิดเหตุเทวทูตมาโจมตีหลายๆแห่งในเวลาเดียวกัน ระบบนี้ใช้บุคลิกของเรย์และคาโอรุเป็นต้นแบบของข้อมูลที่ใส่ลงไป โดยข้อมูลนี้ไม่อาจจะแสดงผลเป็นตัวเลขได้เนื่องจากเป็นข้อมูลด้านอารมณ์ แต่จะส่งข้อมูลและสัญญาณดัมมี่ไปที่ตัวหุ่นว่า "ใน Entry plug มีนักบินอยู่จริงๆ"
ศัพท์เทคนิคอื่น > เอ็นทรีปลั๊ก

มีลักษณะคล้ายแคปซูล สีขาว นักบินอีวาจะเข้าไปนั่งข้างในพลั๊ก หลังจากนั้นเอนทรี่ พลั๊กก็จะถูกส่งเข้าไปในตัวของหุ่นอีวา ภายในเอนทรี่ พลั๊กนั้นจะบรรจุของเหลวที่เรียกว่า L.C.L. ซึ่งจะช่วยนำออกซิเจนไปให้แก่นักบิน ภายในเอ็นทรี่ พลั๊ก นักบินยังคงสามารถเห็นโลกภายนอกได้หลังจากเชื่อมต่อระบบประสาทแล้ว
ศัพท์เทคนิคอื่น > กัฟ

ในภาษาฮีบรู กัฟ (גוף Guf) มีความหมายว่ากาย (body) โถงแห่งกัฟในเนื้อเรื่องหมายถึงโถงแห่งกายทิพย์ (Etheric body) เป็นที่อยู่ของจิตที่ยังไม่ได้ไปเกิด ศาสตราจารย์ฟูยูสึกิเรียกโถงนี้ว่า "โถงแห่งกัฟถูกปลดผนึกแล้ว ในที่สุดประตูแห่งจุดเริ่มต้นและจุดจบของโลกก็เปิดขึ้นแล้วเหรอ" ลักษณะที่แท้จริงของโถงแห่งกัฟเป็นเรื่องยากจะเข้าใจได้ หลักฐานที่ปรากฏในเนื้อเรื่องชี้ว่ามันมิติซับซ้อนเกินกว่าความเข้าใจของมนุษย์ อาจคล้ายกับทะเลดีแรค (Dirac Sea)
เมล็ดพันธุ์แห่งชีวิตทั้งสอง (อาดัมและลิลิธ) มีโถงแห่งกัฟเป็นของตนเอง อาดัมได้เปิดโถงแห่งกัฟของตนในช่วงเซคันด์อิมแพก ซึ่งสามารถอนุมานว่าเป็นการปลดปล่อยจิตของเทวทูตบางส่วนลงมาจุติบนโลก และจากคำพูดของดร.ริตสึโกะเคยที่ว่า "อีวาไม่มีวิญญาณอยู่แต่แรก จึงต้องใส่วิญญาณคนลงไป ดังนั้นทุกตัวก็คือภาชนะ ภาชนะที่มีวิญญาณมีแค่เรย์คนเดียว วิญญาณนอกจากเด็กคนนั้นไม่เคยได้เกิดขึ้นมาหรอก โถงแห่งกัฟมันว่างมาตลอดนี่นา" อาจอนุมานได้ว่า ลิลิธเคยเปิดโถงแห่งกัฟของตน ปลดปล่อยดวงจิตทั้งหมดมาจุติบนโลกจนโถงนั้นว่างเปล่า
ศัพท์เทคนิคอื่น > แผนพัฒนามนุษยชาติ

แผนพัฒนามนุษยชาติ (Human Instrumentality Project) เป็นการร่วมมือกันระหว่างเก็นโดกับกลุ่มเซเลอ โดยเป้าหมายของแผนการนี้คือทำให้มนุษย์มีชีวิตอยู่อย่างนิรันดร์ รวมเป็นหนึ่งเดียว ซึ่งเก็นโดนั้นมีแนวคิดเรื่องแผนการนี้ต่างกับพวกเซเลอ เก็นโดต้องการใช้แผนการนี้เพื่อไปพบกับยูอิอีกครั้ง
ศัพท์เทคนิคอื่น > หอกลองกินุส

หอกลองกินุส (Spear of Longinus) เป็นหอกขนาดใหญ่สองง่าม มีพลังเสมือนของพระเจ้า มีฤทธิ์เป็นปฏิภาคเอ.ที (Anti A.T.) ทำให้สามารถทะลุทะลวงสนามพลังเอที (A.T. Field) ได้ทุกชนิด แต่มิได้ไปเปลี่ยนแปลงองค์ประกอบภายในของร่างกาย หอกลองกินุสที่ปรากฏในเนื้อเรื่องเป็นหอกลองกินุสของอาดัม ซึ่งได้หยุดยั้งอาดัมไม่ให้หยั่งรากเผ่าพันธุ์เทวทูตบนดาวโลกเมื่อ 4,000 ล้านปีก่อน อาดัมได้อยู่ในภาวะสลบมานับตั้งแต่นั้น
ในภาคโทรทัศน์ เมื่อมนุษย์ค้นพบร่างอาดัมที่หลับไหลอยู่ที่ขั้วโลกใต้โดยมีหอกลองกินุสปักอยู่กลางหลัง จึงได้ถอดหอกเล่มนี้ออกจากร่างอาดัมและนำไปศึกษาที่ประเทศจอร์แดน แม้จะถอดหอกออกไปแต่อาดัมก็ยังไม่ตื่นขึ้น ในเหตุการณ์ 2nd impact นักวิจัยได้ยิงหอกลองกินุสสู่ร่างอาดัมเพื่อหวังจะหยุดยั้งอาดัมแต่ไม่เป็นผล ร่างอาดัมขยายใหญ่จนระเบิดขึ้น หลังจากนั้น หอกเล่มนี้ถูกนำไปรักษาไว้ที่ศูนย์บัญชาการของเนิร์ฟที่ญี่ปุ่น ในตอนที่ 12 เรย์ได้รับคำสั่งจากเก็นโดให้นำหอกเล่มนี้ไปปักร่างลิลิธไว้ในเซ็นทรัลด็อกม่า ก่อนที่ต่อมาจะถูกถอดไปเพื่อใช้กำจัดเทวทูตตนที่ 15 อราเอล และสุดท้ายหอกเล่มนี้ก็โคจรไปปักอยู่บนดวงจันทร์
สำหรับหอกลองกินุสในภาครีบิวด์พบว่ามีอยู่หลายเล่มด้วยกัน ในฉากรำลึกความหลังเหตุการณ์เซคัลด์อิมแพกของภาคนี้ได้ปรากฏหอกที่มีลักษณะคล้ายกันอยู่ 4 เล่ม แต่ปัจจุบันปรากฏออกมาในเนื้อเรื่องแล้วเพียง 2-3 เล่ม  คือสองเล่มที่ปักอยู่บนศพลิลิธ (ยังสรุปไม่ได้ว่าเป็นเล่มเดียวกับที่ใช้ตรึงลิลิธบนกางเขนหรือไม่?) กับเล่มที่ปักอยู่บนร่างของอีวา-มาร์ก.6
ศัพท์เทคนิคอื่น > หอกแคซิอุส

หอกแคซิอุส (Spear of Cassius) เป็นหอกที่มีลักษณะคล้ายกับหอกลองกินุส ปรากฏครั้งแรกในภาครีบิวด์ 2.0 ที่ฐานปฏิบัติการแทบกาบนดวงจันทร์ หอกเล่มนี้ถูกใช้โดยอีวา-มาร์ก.6 เพื่อหยุดยั้งการวิวัฒนาการของอีวา 01 ซึ่งเรียกเหตุการณ์นี้ว่า Near 3rd impact ยังไม่ปรากฏว่าหอกเล่มนี้มาฤทธิ์เช่นใด
ศัพท์เทคนิคอื่น > ห้องแผ่นศิลา

ห้องแผ่นศิลา (Monoliths Room) เป็นห้องลับขององค์การเนิร์ฟ ห้องนี้สามารถเข้าได้เพียงเก็นโดและฟุยุสึกิเท่านั้นโดยเป็นห้องที่ใช้ ติดต่อกับเซเลอ (ในสภาพที่เป็นแท่นศิลาไปแล้ว) โดยพวกเซเลอจะไม่ปรากฏหน้าตาที่แท้จริงออกมาเลย ส่วนคนอื่นๆจะเข้ามาที่ห้องนี้ได้ก็ต่อเมื่อทางเซเลอเรียกพบเท่านั้น เช่นมิซาโตะหรือริทสึโกะที่เก็นโดส่งตัวมาให้เซเลอสอบสวนนั่นเอง ห้องนี้มีกฎที่ว่าผู้ใดที่พูดเท็จจะต้องได้รับโทษถึงตาย
ศัพท์เทคนิคอื่น > ปลั๊กสูท

ชุดยูนิฟอร์มของนักบินอีวา เป็นชุดพอดีตัว (เมื่อกดปุ่มทางข้อมือด้านซ้าย ชุดก็จะหดตัวลง) มีคุณสมบัติในการซิงโครว์ระหว่างนักบินกับหุ่นอีวา ชุดนี้ยังมีระบบช่วยชีวิตนักบินด้วยเช่นสามารถปั๊มหัวใจนักบินได้ยามนักบิน เกิดภาวะ " ช็อค " รวมทั้งมีเครื่องช่วยหายใจด้วย